school | © My Klaskamer - idees en gedagtes uit 'n juffrou se pen
Juffer	afrikaans, mamma, onderwys, ouers, pappa, school, skool	klanke, klanke toets, leer spel, spelling, speltoets, Spelwoorde	Lewer kommentaar
Juffer	afrikaans, onderwys, school, skool	inspirasie, juffrou, kwartaal, onderwyser, terug skool toe	Lewer kommentaar Koos Kombuis #LangpadNaLekkersing - Die Blou Hond - Blog
Posted by	Philip Moolman on	 Friday, 21 July 2017 in Blou Hond
Toe Koos Kombuis​ instap by Die Blou Hond, op Donderdagaand 20 Julie 2017, toe neem dit my onwillekeurig terug na 1985, tydens my eerste jaar op Stellenbosch. Ek onthou die opelug straatteater (langs die biblioteek) waar ekself, Koos Kombuis, Casper de Vries, Marion Holm, Ilse Roos en Nataniel van ons eerste konserte (ooit) gehou het, toe ons almal nog in ons 20`s was. Ek onthou hoe Koos Kombuis (ons hom toe nog geken as Andre le Toit) plat op die grond, net buite die “Neelsie” gesit het en sy gedigte aan verbygangers voorgelees het.
Vanaand – 32 jaar later – is Koos terug by een van sy gunsteling venues: Die Blou Hond. Sy klantoets is vining klaar. Hy is nie vol fieterjasies nie. Hy speel slegs met stem en kitaar. Maar dis genoeg, om die hart en die inhoud van hierdie “lewende legende” te kan ervaar. Mense gebruik die woord “legende” deesdae goedsmoeds en om elke hoek en draai; en voeg dit graag toe, tot mense aan wie dit nie regtig toekom nie. Koos Kombuis, egter – saam met Anton Goosen, Laurika Rauch, Coenie de Villiers, Johnny Clegg en `n paar ander - is ware “lewende legendes;” en dit was weer eens `n voorreg om vir Koos Kombuis by Die Blou Hond te kon geniet.
Die voorprogram kunstenaars Tian Nienaber​ het hom goed van sy taak gekwyt. Gaan loer gerus in by Tian Nienaber​ om te luister watse pragtige bydrae hulle gelewer het, tot die aand. Koos Kombuis het homself ge-ewenaar en selfs hier en daar oortref, met al die lekker ou komposisies wat ons almal ken en liefhet; asook `n paar nuwe, geniale skeppinge wat beindruk en verstom.
Gaan luister gerus by https://www.kooskombuis.com as jy `n idee wil kry, waaroor Koos Kombuis gaan. “Lewendig” is egter anders as YouTube – maak seker dat jy nie die volgende Koos Kombuis vertoning by Die #BlouHond misloop nie.
As jy een van die mooiste liefdesliedere in Afrikaans wil hoor, gaan luister gerus na Koos Kombuis se liedjie: “Bicycle Sonder `n Slot.” (Laat weet, of jy saamstem.)
Dankie Koos, vir nog `n onvergeetlike belewenis by Die Blou Hond.
Liefde en “woef” van ons almal.
“So Soet Soos Kaapse Wyn” – Neil Somers